Η συναισθηματική μνήμη σε ασθενείς με Πολλαπλή Σκλήρυνση
Creators: name: Λάφη, Χρυστή Παναγιώτη
Publisher: name: Aristotle University of Thessaloniki
Year: 2019
Subjects: Πολλαπλή σκλήρυνση
Συναισθηματική μνήμη
Λεκτική μνήμη
Οπτική Μνήμη
Multiple sclerosis
Emotional memory
Verbal memory
Visual memory

description: Θεωρητικό υπόβαθρο: Η συναισθηματική μνήμη στην Πολλαπλή Σκλήρυνση (ΠΣ) έχει ερευνηθεί ελάχιστα μέχρι σήμερα εν αντιθέσει με άλλες μνημονικές διεργασίες. Οι περιορισμένες υπάρχουσες μελέτες έχουν αναδείξει την ύπαρξη ελλειμμάτων σε ασθενείς με ΠΣ στη μακρόχρονη ανάκληση συναισθηματικού υλικού από την λεκτική μνήμη ακόμη και σε αυτούς με κλινικά μεμονωμένο σύνδρομο. Στόχος της παρούσας έρευνας ήταν η αξιολόγηση της αναγνώρισης συναισθηματικά φορτισμένου υλικού από την μνήμη επεισοδίων σε ασθενείς με ΠΣ. Μέθοδος: 30 ασθενείς με ΠΣ με διάφορους υπότυπους της νόσου, ποικίλη διάρκεια και βαρύτητα αυτής, και 30 υγιή άτομα, επιλεγμένα ώστε να ταιριάζουν, όσο το δυνατόν περισσότερο, με τους ασθενείς ως προς το φύλο, την ηλικία και τη μόρφωση, πήραν μέρος στην έρευνα. Πραγματοποιήθηκε νευροψυχολογική αξιολόγηση όλων των συμμετεχόντων με 2 κλινικές δοκιμασίες μάθησης και μνήμης λεκτικού και οπτικοχωρικού υλικού (Ελληνική Δοκιμασία Λεκτικής Μνήμης-ΙΙ, Σύντομη Δοκιμασία Οπτικοχωρικής Μνήμης-Αναθεωρημένη) και μία πειραματική δοκιμασία, τη Δοκιμασία Συναισθηματικής Μνήμης. Η Δοκιμασία Συναισθηματικής Μνήμης περιλαμβάνει λεκτικά και οπτικά ερεθίσματα για μάθηση και αναγνώριση. Τα οπτικά ερεθίσματα προέρχονται από το Διεθνές Σύστημα Συναισθηματικών Εικόνων IAPS. Τα λεκτικά ερεθίσματα έχουν δημιουργηθεί με βάση το Συναισθηματικό Λεξικό για την Ελληνική Γλώσσα. Όλα τα ερεθίσματα που περιλαμβάνονται στη δοκιμασία είναι συναισθηματικά ουδέτερα ή θετικά/αρνητικά φορτισμένα. Τέλος, αξιολόγηθηκε η παρουσία ψυχιατρικών συμπτωμάτων με το Ερωτηματολόγιο Κατάθλιψης του Beck-II και την Κλίμακα Κατάθλιψης, Άγχους και Στρες-21. Αποτελέσματα: Οι ασθενείς με ΠΣ είχαν κατώτερη επίδοση σε όλες τις δοκιμασίες μάθησης και μνήμης λεκτικού και οπτικοχωρικού υλικού που χορηγήθηκαν σε σχέση με τους υγιείς συμμετέχοντες. Επίσης, είχαν χαμηλότερη επίδοση στην αναγνώριση συναισθηματικά φορτισμένων εικόνων, συγκριτικά με τις υπόλοιπες δοκιμασίες μνήμης. Η επίδοση των ασθενών στη λεκτική συνθήκη της Δοκιμασίας Συναισθηματικής Μνήμης προβλεπόταν από την συνολική νοητική ικανότητα, αλλά καμία μεταβλητή δεν προέβλεπε την ιδιαίτερα χαμηλή επίδοση που παρατηρήθηκε στην οπτική συνθήκη της δοκιμασίας. Αναδείχθηκε η ύπαρξη ενός ειδικού ελλείμματος στην οπτική συναισθηματική μνήμη, ανεξάρτητου από τις υπόλοιπες νευροψυχολογικές επιδόσεις, καθώς και από κλινικούς παράγοντες σχετικούς με την ΠΣ, όπως ο υπότυπος της νόσου, η διάρκεια και η βαρύτητα αυτής. Είναι πιθανόν οι ήδη επιβεβαιωμένες από τη σχετική βιβλιογραφία δυσκολίες που έχουν οι ασθενείς με ΠΣ στη γνωστική επεξεργασία συναισθηματικά σημαντικών πληροφοριών να επιδρούν σε σημαντικό βαθμό στην ιδιαίτερα σύνθετη λειτουργία της συναισθηματικής μνήμης. Η μεγάλη δυσκολία που έχουν οι ασθενείς με ΠΣ στη μνήμη συναισθηματικού οπτικού υλικού ειδικότερα, θα πρέπει, εφόσον επιβεβαιωθεί σε μεγαλύτερους πληθυσμούς ασθενών, να ληφθεί υπόψιν στις προσπάθειες που γίνονται για την αποκατάσταση της μνήμης στη συγκεκριμένη νόσο
description: Βackground: Emotional memory has been poorly investigated in Multiple Sclerosis (MS) in contrast to other memory processes. The few existing studies have demonstrated deficits in these patients in the delayed recall of emotional material from verbal memory even in patients with clinically isolated syndrome. The aim of the present study was to assess recognition of emotionally charged material from episodic memory in patients with MS. Methods: Thirty patients with MS with different subtypes of the disease, varying in duration and severity, and 30 healthy individuals selected to match as many patients as possible with regard to gender, age and education were included in the study. All participants underwent neuropsychological evaluation with 2 clinical verbal and visuospatial learning and memory tests (Greek Verbal Learning Test-II, Brief Visuospatial Memory Test-Revised) and one experimental test (Emotional Memory Test). Emotional Memory Test includes verbal and visual stimuli for learning and recognition. The visual stimuli come from the IAPS International Affective Picture System. Verbal stimuli have been created based on the Emotional Dictionary of the Greek Language. All stimuli included in the test are emotionally neutral or positively / negatively charged. Finally, the presence of psychiatric symptoms was assessed with Beck Depression Inventory and Depression Anxiety Stress Scale-21. Results: Patients with MS performed poorly on all learning and memory tests of verbal and visuospatial material administered compared to healthy participants. They also had lower performances in the Emotional Memory Test΄s Picture Recognition sub-test compared to the other memory tests. Patients' performance on the verbal condition of the Emotional Memory Test was predicted by their overall cognitive ability, but no variable predicted the particularly low performance observed in the visual condition of the test. The existence of a specific deficit in visual emotional memory that was independent of other neuropsychological performance, as well as factors related to MS, such as the subtype of the disease, its duration and severity, emerged. It is likely that the already confirmed by literature difficulties MS patients have with emotionally important information processing, impact importantly on the highly complex functioning of emotional memory. The great difficulty MS patients have with the memory of emotional visual material in particular, should be confirmed in larger patient populations and consideration should be given to efforts to restore memory to the particular disease